শান্তিপুরে শুরু নরেন্দ্র কাপ ফুটবল টুর্নামেন্ট, উদ্বোধনে শমীক ভট্টাচার্য

নদিয়া: নদিয়া (Nadia) জেলার শান্তিপুরে (Shantipur) আজ থেকে পর্দা উঠল বহুল প্রতীক্ষিত নরেন্দ্র কাপ ফুটবল টুর্নামেন্টের (Narendra Cup Football Tournament)। শান্তিপুর যুব সংঘের মাঠে এক উৎসবমুখর পরিবেশে জাতীয় পতাকা উত্তোলনের মাধ্যমে উদ্বোধন করেন বিজেপির রাজ্য সভাপতি শমীক ভট্টাচার্য (Samik Bhattacharya)। এদিনের অনুষ্ঠানে জেলা নেতৃত্ব ছাড়াও স্থানীয় বিশিষ্টজনেরা উপস্থিত ছিলেন।

উদ্বোধনের পর শ্রমিক ভট্টাচার্য কিছুক্ষণ মাঠে পায়ে বল নিয়ে খেলেন। তাঁর খেলার মুহূর্তে মাঠে জমে ওঠে করতালি আর উচ্ছ্বাস। উপস্থিত দর্শকদের উদ্দেশে তিনি বলেন, “খেলাধুলা শুধু বিনোদন নয়, সমাজে ঐক্য ও সম্প্রীতির বার্তা বহন করে।”

আরও পড়ুন: কাকদ্বীপে পুজোয় চমক, অমৃতায়ন সঙ্ঘের মণ্ডপে জগন্নাথধামের ছোঁয়া

পরে সাংবাদিকদের মুখোমুখি হয়ে তিনি রাজনৈতিক বক্তব্যও রাখেন এবং শান্তির বার্তা দেন। উল্লেখ্য, নরেন্দ্র কাপ চলবে আগামী ১৭ সেপ্টেম্বর পর্যন্ত। প্রতিদিন জেলার বিভিন্ন প্রান্ত থেকে আসা দলগুলির অংশগ্রহণে মাঠে জমবে টানটান লড়াই। আয়োজকদের আশা, খেলাধুলার আবহে স্থানীয় মানুষের মধ্যেও উৎসবের আবহ ছড়িয়ে পড়বে।