সারা ভারত গণতান্ত্রিক মহিলা সমিতির প্রকাশ্য সমাবেশ, উপস্থিত মিনাক্ষী মুখার্জি

নদিয়া: নদিয়ার (Nadia) শান্তিপুর (Shantipur) ফুলিয়ায় (Fulia) অনুষ্ঠিত হলো সারভারত গণতান্ত্রিক মহিলা সমিতির ২০তম জেলা সম্মেলনের প্রকাশ্য সমাবেশ। ফুলিয়া জনোরঞ্জন কেন্দ্রের সামনে শারদীয়া মেলার মাঠে অনুষ্ঠিত এই সমাবেশে উপস্থিত ছিলেন বামফ্রন্টের কেন্দ্রীয় কমিটির সদস্যা মিনাক্ষী মুখার্জি (Minakshi Mukherjee), সিপিআইএম (CPIM) রাজ্য কমিটির সদস্য ও মহিলা সমিতির কেন্দ্রীয় কমিটির সদস্যা এবং নদীয়া জেলা পরিষদের প্রাক্তন সদস্যা রমা বিশ্বাস, রাজ্য সম্পাদিকা কনীনিকা ঘোষ, জেলা সম্পাদিকা মধুছন্দা গুহ সহ একাধিক বামফ্রন্ট সমর্থক ও মহিলা সমিতির সদস্যরা।

মিনাক্ষী মুখার্জি সাংবাদিকদের বলেন, “এটি কোনও আনুষ্ঠানিকতা নয়। আমাদের সংগঠনের নিয়ম অনুযায়ী এটি নির্দিষ্ট সময় অন্তর হয়ে থাকে। সম্মেলনের মাধ্যমে কর্মীরা নিজেদের মতামতের ভিত্তিতে নেতা নির্বাচন করে। এই প্রক্রিয়ার মাধ্যমে মহিলারা বুথ স্তর থেকে রাজ্য স্তর পর্যন্ত লড়াইয়ের বার্তা দিচ্ছেন, সাধারণ মহিলারা কাঁধে কাঁধ মিলিয়ে তাদের পাশে আছেন।”

আরও পড়ুন: আমাদের পাড়া আমাদের সমাধান কর্মসূচি, উপস্থিত জাভেদ আহমেদ খান

তিনি আরও বলেন, পতাকা লাগাতে বাধা দেওয়ার অভিযোগ মিথ্যা। কর্মীদের নিজেদের শক্তির উপর ভর করে লড়াই করতে হবে। রাজ্যের নীতি-প্রশাসন ও বিদেশ নীতি সম্পর্কেও সমালোচনা করেন তিনি এবং স্থানীয় মহিলাদের রাজনৈতিক সচেতনতার গুরুত্ব তুলে ধরেন।