কাকদ্বীপে পুজোয় চমক, অমৃতায়ন সঙ্ঘের মণ্ডপে জগন্নাথধামের ছোঁয়া

কাকদ্বীপ: নীল আকাশে সাদা মেঘের ভেলা যেন জানিয়ে দিচ্ছে, আসন্ন দুর্গোৎসব (Durga Puja 2025) দোরগোড়ায়। কাকদ্বীপ (Kakdwip), যাকে সুন্দরবনের গেটওয়ে (Gateway of Sundarban) বলা হয়, সেখানকার পুজোয় এখন প্রস্তুতির ব্যস্ততা তুঙ্গে। গত কয়েক বছর ধরে থিম পুজোর দিক থেকে নজর কাড়ছে কাকদ্বীপ শহর। এবারের উৎসবে সেই ধারাই বজায় রেখেছে কাকদ্বীপ অমৃতায়ন সঙ্ঘ, যাদের পুজো পা দিল ৩৯ বছরে।

এবারের থিম “দীঘার জগন্নাথ ধামের রথ”। উদ্যোক্তাদের দাবি, যেসব সুন্দরবনবাসী দূরত্ব বা সামর্থ্যের কারণে দীঘার জগন্নাথধাম দর্শন করতে পারেননি, তাঁদের জন্য এই মণ্ডপ হবে বাড়তি আকর্ষণ। ইতিমধ্যেই মণ্ডপ নির্মাণের কাজ চলছে জোরকদমে। তবে অতিরিক্ত বৃষ্টির কারণে মাঝে মাঝে বাধা পাচ্ছে কারিগররা।

আরও পড়ুন: পাঁচ হাজার নারকেলের মালাই দিয়ে দুর্গা প্রতিমা গড়ে নজির গৃহবধূর

পুজো উদ্যোক্তাদের আশা, মহালয়ার পর থেকেই সাধারণ দর্শকদের জন্য খুলে দেওয়া হবে এই থিম মণ্ডপ। স্থানীয়দের মতে, এ বছরের পুজোয় কাকদ্বীপ শহরের অন্যতম আকর্ষণ হয়ে উঠবে অমৃতায়ন সঙ্ঘের এই বিশেষ মণ্ডপ।